സന്തോഷ് ട്രോഫി കേരളത്തിനെ ബിനോ ജോര്ജ് പരിശീലിപ്പിക്കും സന്തോഷ് ട്രോഫിക്കുള്ള കേരള ടീമിനെ കേരള യുണൈറ്റഡ് പരിശീലകന് ബിനോ ജോര്ജ് പരിശീലിപ്പിക്കും. ജി പുരുഷോത്തമനാണ് സഹ പരിശീലകന്. വിവരം കേരള ഫുട്ബോള് അസോസിയേഷന് അറിയിച്ചു. വരുന്ന നവംബറില്, കേരളത്തില് വച്ചാണ് സന്തോഷ് ട്രോഫി നടക്കുക. അതുകൊണ്ട് തന്നെ കിരീടം നേടുക തന്നെയാവും കേരളത്തിന്്റെ ലക്ഷ്യം. bino george santhosh trophy ഐലീഗ് രണ്ടാം ഡിവിഷനില് കളിക്കാനൊരുങ്ങുന്ന കേരള യുണൈറ്റഡിന്്റെ പരിശീലകനായി അടുത്തിടെയാണ് ബിനോ ജോര്ജ് നിയമിതനായത്. ആദ്യ കാലങ്ങളില് ഗോകുലം കേരള പരിശീലകനായിരുന്ന ബിനോ പിന്നീട് ക്ലബിന്്റെ ടെക്നിക്കല് ഡയറക്ടര് ആയിരുന്നു. കഴിഞ്ഞ സീസണില് ഗോകുലം ഐലീഗ് ചാമ്ബ്യന്മാരായതിനു പിന്നാലെ ബിനോ ക്ലബ് വിടുകയായിരുന്നു. ഐഎസ്എലില് നിന്നും ഐലീഗില് നിന്നുമൊക്കെ ബിനോ ജോര്ജിന് ഓഫറുകള് ലഭിച്ചിരുന്നെങ്കിലും അതൊക്കെ വേണ്ടെന്നുവച്ചാണ് അദ്ദേഹം കേരള യുണൈറ്റഡിനൊപ്പം ചേര്ന്നത്. 44കാരനായ ബിനോ വിവ കേരളയുടെ സഹപരിശീലകനായാണ് കരിയര് തുടങ്ങുന്നത്. ക്വാര്ട്ട്സ് എഫ്സി, യുണൈറ്റഡ് കൊല്ക്കത്ത, കേരള സംസ്ഥാന ഫുട്ബോള് ടീം തുടങ്ങിയ ടീമുകളെയൊക്കെ ബിനോ പിന്നീട് പരിശീലിപ്പിച്ചു. മുഹമ്മദന്, എഫ്സി കൊച്ചിന് തുടങ്ങിയ ക്ലബുകള്ക്കായി കളിച്ചിട്ടുള്ള താരം കൂടിയാണ് ബിനോ. Story Highlights : bino george coach santhosh trophy kerala